Nafarroako Parlamentuko Mahaiak, 2020ko azaroaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako gaurkotasun handiko galdera, taberna eta jatetxeetarako, ostatuetarako, bidaia-agentzia eta turismo-jardueretarako eta gaueko aisialdirako laguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko azaroaren 16an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Laura Aznal Sagastik, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun diezaion:

Joan den urriaren 13an Nafarroako Gobernuak iragarri zuen 10 milioi euro arteko zuzeneko laguntzen lerro bat 2020. urterako, taberna eta jatetxeetarako, ostatuetarako, bidaia-agentzia eta turismo-jardueretarako eta gaueko aisialdirako.

Gaur egun ez dakigu noiz gauzatuko diren, ezta haietara iristeko baldintzak zein izanen diren ere.

SARS-CoV-2 infekzioen hedapena geldiarazteko Nafarroan hartu diren prebentzio neurriek jarduera erabat gelditzea ekarri dutenez, Nafarroako Gobernuak aurreikusi al du sektore horretarako laguntza gehigarriak eratzea, noiz, zer baldintzarekin eta nolako proportzionaltasunarekin?

Iruñean, 2020ko azaroaren 12an

Foru parlamentaria: Laura Aznal Sagasti